ที่ มท ๐๘๑๐.4/ ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 มีนาคม 2565

เรื่อง แอปพลิเคชั่น “THAI DISASTER ALERT”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ที่ มท 0610/1222
 ลงวันที่ 7 กุมภาพันธ์ 2565 จำนวน 1 ฉบับ

ด้วยกรมป้องกันและบรรเทาสาธารณภัยแจ้งว่า ได้พัฒนาแอปพลิเคชั่น “THAI DISASTER ALERT” เพื่อแจ้งเตือนสาธารณภัยที่คาดว่าจะเกิดขึ้นในพื้นที่ต่าง ๆ ของประเทศ โดยได้เปิดให้ดาวน์โหลดใช้งานได้ ตั้งแต่วันที่ 1 กุมภาพันธ์ 2565 เป็นต้นมา ทั้งระบบปฏิบัติการ Android และ IOS ซึ่ง “THAI DISASTER ALERT” เพื่อให้ผู้ปฏิบัติงานและประชาชนที่อยู่ในพื้นที่เสี่ยงภัยสามารถเตรียมพร้อมรับมือได้อย่างทันท่วงที

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้ผู้บริหารองค์กรปกครองส่วนท้องถิ่นได้ดาวน์โหลดติดตั้งแอปพลิเคชั่น “THAI DISASTER ALERT” ในโทรศัพท์เคลื่อนที่ (Smart phone) เพื่อรับข่าวสารการแจ้งเตือนภัย รวมทั้งช่วยประชาสัมพันธ์ให้ประชาชนในพื้นที่ได้รับทราบด้วย รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖ โทรสาร ๐-๒๒๔๑-๖๙๓๔

ไปรษณีย์อิเล็กทรอนิกส์ saraban@dla.go.th